Charles Dolan

Charles Francis Dolan (1926–2024) var en amerikansk næringslivsleder. Han grunnla HBO og var eier av Cablevision Systems Corporation, en stor kabel-TV-operatør i New York-området. Selskapet eier også Madison Square Garden, Radio City Music Hall og flere idrettslag.Products & Services

Han tjenestegjorde i United States Army Air Forces under Stillehavskrigen under Andre verdenskrig.  Han studerte ved John Carroll University, men han fullførte ikke utdannelsen og droppet ut. 

På begynnelsen av 2000-tallet var Dolan interessert i å skaffe seg baseballorganisasjonen Boston Red Sox i Major League Baseball (MLB), men måtte gi tapt da Fenway Sports Group, som inkluderte blant andre John W. Henry, Tom Werner og George J. Mitchell, kjøpte den for 700 millioner dollar. Deretter slo han seg sammen med broren Larry Dolan og sønnene Matt Dolan og Paul Dolan og kjøpte Cleveland Indians i samme liga for 320 millioner dollar. Dolan var minoritetseier mellom 2000 og 2014.

Det amerikanske finansmagasinet Forbes rangerte Dolan som den 609. rikeste personen i verden med en formue på 5,4 milliarder dollar per 29. desember 2024.

I 2016 solgte han og familien Cablevision til Frankrikes Altice for 17,7 milliarder dollar.James T. Madore: Cablevision sale to Altice for $17.7 billion completed

Han var far til James L. Dolan, som kontrollerer blant annet innendørsarenaen Madison Square Garden og sportsorganisasjonene New York Knicks (NBA) og New York Rangers (NHL) gjennom managementselskapene Madison Square Garden Entertainment og Madison Square Garden Sports.

 Referanser 

 Eksterne lenker 


Kategori:Forretningsfolk fra USA
Kategori:Personer fra Cleveland
Kategori:HBO